L 277/270
BG
Официален вестник на Европейския съюз
27.10.2022 г.
206.
Новата инфраструктура за зареждане, която дава възможност за пренос на електроенергия с изходна мощност до 22 kW, трябва да е в състояние да поддържа функции за интелигентно зареждане.
Това ще гарантира, че операциите по презареждане се оптимизират и управляват по начин, който не причинява претоварване, и че се извлича цялостна полза от наличието на електроенергия от възобновяеми източници и от ниските цени на електроенергията в системата.
207.
За да се избегне дублирането на инфраструктура и за да се използват активи, които все още не са достигнали края на икономическия си жизнен цикъл, в случай на инфраструктура за зареждане на водния и въздушния транспорт, доставяща синтетични горива, включително възобновяеми течни и газообразни транспортни горива от небиологичен произход или биогорива (92), държавата членка трябва да обоснове необходимостта от нова инфраструктура, като вземе предвид техническите характеристики на горивото или горивата, които ще се доставят чрез тази инфраструктура.
В случай на заместващи (93) синтетични горива или биогорива държавата членка трябва да разгледа степента, до която съществуващата инфраструктура може да се използва за доставката на заместващи синтетични горива или биогорива.
208.
Помощта за изграждането, инсталирането, модернизирането или разширяването на инфраструктурата за зареждане може да доведе до неоправдано нарушаване на конкуренцията, когато измества инвестициите в по-екологосъобразни алтернативи, вече съществуващи на пазара, или когато създава зависимост от определени технологии, спъвайки развитието на пазара за по-чисти технологии и тяхното използване.
Затова Комисията счита, че в такива случаи e малко вероятно да бъдат компенсирани отрицателните ефекти за конкуренцията на помощта за инфраструктура за зареждане с горива на основата на природен газ.
(209)
Като се има предвид настоящият етап на развитие на пазара за екологично чисти технологии за мобилност във водния сектор, може да се счита, че помощта за изграждането, инсталирането, модернизирането или разширяването на инфраструктура за зареждане със СПГ и ВПГ за водния транспорт не води в дългосрочен план до създаване на зависимост и не измества инвестициите в по-чисти технологии, ако държавата членка докаже, че на пазара не са налице по-чисти алтернативи и не се очаква те да бъдат налични в краткосрочен план (94), и при условие че инфраструктурата ще се използва за започване на прехода към нисковъглеродни горива.
Когато оценява такава помощ, Комисията ще вземе предвид дали инвестицията е част от надежден път за декарбонизация и дали помощта допринася за постигането на целите, определени в законодателството на Съюза относно разгръщането на инфраструктура за алтернативни горива.
210.
В областта на автомобилния транспорт превозните средства с нулеви емисии вече са реалистичен вариант, особено за леките превозни средства.
Що се отнася до тежкотоварните превозни средства, очаква се те да станат по-широко достъпни на пазара в близко бъдеще.
Следователно помощта за инфраструктура за зареждане с ВПГ за тежкотоварни превозни средства, предоставена след 2025 г., вероятно ще има отрицателни ефекти върху конкуренцията, които е малко вероятно да бъдат компенсирани от каквито и да било положителни ефекти.
При оценката на помощта за инфраструктура за зареждане на тежки превозни средства Комисията ще вземе предвид дали тя допринася за постигането на целите, определени в законодателството на Съюза относно разгръщането на инфраструктура за алтернативни горива.
211.
Алтернативи на изкопаемите горива вече са на разположение на пазара за употреба в сектора на автомобилния транспорт, в някои сегменти на сектора на водния транспорт и в сектора на железопътния транспорт.
В този контекст се счита, че помощта за разгръщането на инфраструктура за зареждане с горива, произведени от изкопаеми източници или енергия, включително водород от изкопаеми горива (95), не води до същия положителен ефект като помощта за разгръщането на инфраструктура за зареждане, доставяща неизкопаеми или нисковъглеродни горива.
Първо, намаляването на преките емисии на CO2, постигнато в транспортния сектор, вероятно ще бъде неутрализирано от продължаващото изпускане на емисии на CO2, свързани с производството и употребата на изкопаеми горива, по-специално при липсата на ефективно улавяне и съхранение на тези емисии.
Второ, предоставянето на помощ за инфраструктура за зареждане, която доставя изкопаеми горива, които не са нисковъглеродни, може да доведе до риск от зависимост от определени производствени технологии,
(92) Това включва устойчиви авиационни горива.
(93) Заместващи горива означава горива, които са функционално еквивалентни на изкопаемите горива, които се използват понастоящем, и са напълно съвместими с разпределителната инфраструктура и бордовите машини и двигатели.
(94) За тази оценка Комисията по принцип ще разглежда период от две до пет години след уведомлението или след изпълнението на мярката за помощ.
Тя ще основава оценката си на представени от държавата членка независими пазарни проучвания или на други уместни данни.
(95) Вж.
Съобщение на Комисията до Европейския парламент, Съвета, Европейския икономически и социален комитет и Комитета на регионите „Стратегия за използването на водорода за неутрална по отношение на климата Европа“ (COM(2020) 301 final, стр. 3).